stanford-oval/wikipedia huggingface dataset:
Lechfeldin lentotukikohta
Historia

Vuonna 1912 alkoi Saksan keisarillisten maavoimien sotilaslentotoiminta Lechfeldissä, mutta tappiollisen ensimmäisen maailmansodan jälkeen sotilaslentotoiminta kiellettiin. Toimintaa jatkettiin 1934 ja tukikohdassa avattiin lentosotakoulu. Augsburgissa olevat Messerchmittin tehtaat käyttivät Lagerlechfeldiä koelentokenttänä. Lehcfeldissä Adolf Galland lensi ensi kerran Messerchmitt Me 262 -suihkuhävittäjällä. Huhtikuussa 1944 tukikohtaan perustettiin erityiskoelentoyksikkö, joka aloitti Me 262A lentäjien kouluttamisen. Pääosa tukikohdan rakennuksista tuhoutui ilmahyökkäyksissä vuonna 1945.
Yhdysvaltain maavoimat miehitti Lagerlechfeldin alueen toukokuun alussa 1945, jolloin se valtasi lentotukikohdan kohtaamatta merkittävää vastarintaa. Suunnitelmat lentokentän kunnostamiseksi Yhdysvaltain ilmavoimille peruutettiin Saksan antautuessa 7. toukokuuta ja tukikohdan alueelle sijoitettiin maavoimien joukkoja. Yhdysvaltain ilmavoimien henkilöstöä saapui tukikohtaan testaamaan tukikohtaan hylättyjä Messerschmittin koneita. Lentotukikohta nimettiin Advanced Landing Ground R-71:ksi.
Joulukuussa tukikohta luovutettiin Yhdysvaltain ilmavoimille, joka nimesi sen Army Air Force Station Lechfeldiksi. Tukikohtaa käytettiin eri yksiköiden sijoittamiseen ennen sulkemista 1. kesäkuuta 1947, jolloin siitä tuli osa Augsburgin varuskuntaa.
Kunnostamaton lentotukikohta siirrettiin lopulta Saksan asevoimille vuonna 1955. Saksan asevoimien ensimmäinen edustajat saapuivat 7. heinäkuuta 1956 Lechfeldiin, missä he aloittivat jälleen rakennustyöt. Kaksi vuotta myöhemmin 22. heinäkuuta 1958 F-84 Thunderstreak -konein varustettu Jagdbombergeschwader 32 aloitti operatiiviset lennot tukikohdassa.
Vuonna 1965 lennosto varustettiin Lockheed F-104 Starfighterein, jotka korvattiin Panavia Tornadoin 1982-1984. Lechfeld oli lukuisten Reforger-harjoitusten tukikohtana, jossa vierailivat Yhdysvaltain ilmavoimien ja lentävän kansalliskaartin yksiköt.
Lokakuussa 2011 Saksan puolustusministeri ilmoitti asevoimien supistuksista ja uudelleen organisoinnista, jolloin lennosto lakkautettiin 31. maaliskuuta 2013. Tukikohdan henkilöstö väheni 1620:sta 570:een, jotka kuuluivat Saksan ilmavoimien mekaanikkojen koulutuskeskus ja joihinkin pieniin yksiköihin.
Laura Smet

| Laura Smet |
| --- | --- |
 Laura Smet Cannesissa vuonna 2008.
Henkilötiedot
Syntynyt: 15. marraskuuta 1983 (ikä 40) Neuilly-sur-Seine, Pariisi
Ammatti:  näyttelijä
Aiheesta muualla
IMDb 
Elonet
Laura Smet (s. 15. marraskuuta 1983 Neuilly-sur-Seine, Pariisi) on ranskalainen näyttelijä. Hän on Johnny Hallydayn ja Nathalie Bayen tytär. Hänet palkittiin vuonna 2004 Prix Romy Schneiderilla.
Filmografia

Les corps impatients (2003)
La femme de Gilles (2004)
Morsiusneito (La demoiselle d’honneur, 2004)
Le passager de l’été (2006)
UV (2007)
L’heure zéro (2007)
Sang froid (2007)
Crosse (2007)
La frontière de l’aube (2008)
Yves Saint Laurent (2014)
Suojelijat (Les Gardiennes, 2017)
Aiheesta muualla

Laura Smet Internet Movie Databasessa. (englanniksi)
Laura Smet – Biographie Allociné. Viitattu 6.7.2023. (ranskaksi)
Leksigrammi

Leksigrammi on symboli, joka edustaa sanaa mutta ei välttämättä viittaa sanan kohteeseen. Leksigrammeja on käytetty Georgian osavaltionyliopiston kielentutkimuskeskuksessa kommunikoitaessa bonobojen ja simpanssien kanssa. Tutkijat ja apinat saattoivat kommunikoida leksigrammitasojen avulla, jotka koostuivat kolmesta yhteensä 384 avainta sisältävästä paneelista.
Termin leksigrammi (lexigram) on kehittänyt Ernst von Glasersfeld vuonna 1971. Hän suunnitteli ensin 120 symbolia ja sitten niiden käyttöön kieliopin. Tälle keinotekoiselle kielelle hän antoi Robert M. Yerkesin kunniaksi nimen yerkin kieli (Yerkish). Yerkes on perustanut laboratorion, jossa simpanssi Lana alkoi 1973 käyttää leksigrammeja LANA-hankkeessa.
Aiheesta muualla

The Yerkish Language for Non-Human Primates, Ernst von Glasersfeld, Department of Psychology, University of Georgia (englanniksi)
Great Ape Trust (Arkistoitu – Internet Archive) (englanniksi)
LG G5

| LG G5 |
| --- | --- |


Valmistaja:  LG Electronics
Julkaistu:  2016
Edeltäjä:  LG G4
Seuraaja:  LG G6
Paino:  159 g
Näyttö:  5,3 tuumaa
Näytön kuvatarkkuus:  1 440 x 2 560
Värien lukumäärä:  16 miljoonaa
Suoritin:  Qualcomm Snapdragon 820
Grafiikkapiiri:  Adreno 530
Keskusmuisti:  4 GB
Flash-muisti:  32 GB
Takakamera:  16 MP, 8 MP
Etukamera:  8 MP
Radio:  FM-radio
Valmiusaika:  400 tuntia
Puheaika:  20 tuntia
Käyttöjärjestelmä:  Android 6.0.1
Akku:  irrotettava Li-Ion, 2800 mAh
Muistikorttipaikka:  microSDXC
Infobox OKNimi-testi OK: 
LG G5 on LG Electronicsin tekemä matkapuhelin, joka julkaistiin vuonna 2016. Käyttöjärjestelmänä toimii Android 6.0.1.
Ominaisuudet > Materiaalit

LG G5 on tehty alumiinista (lukuun ottamatta näyttöä). Näyttö on valmistettu Gorilla Glass 4:stä.
Ominaisuudet > Näyttö

Puhelimen näyttö on 5,3-tuumainen IPS-näyttö, jonka resoluutio on 1 440 x 2 560 pikseliä. Kuvasuhde on 16:9. Värejä on noin 16 miljoonaa.
Ominaisuudet > Kamera

Tässä kaksoiskamerapuhelimessa on kaksi takakameraa, joissa on 16 ja 8 megapikseliä. Etukamera on myös 8 megapikseliä.
Ominaisuudet > Muuta

LG G5:ssä on tallennustilaa 32 gigatavua ja RAM-muistia 4 gigatavua. Tallennustila on laajennettavissa microSDXC-kortilla. Puhelimessa on 3,5 mm kuulokliitäntä, toisin kuin esim. iPhone 7:ssä ja uusimmissa. Irrotettavan Li-Ion akun kapasiteetti on 2800 milliampeerituntia.
Liar Liar (Cris Cabin kappale)

| ”Liar Liar” Cris Cab |
| --- | --- | --- |

Singlen tiedot
 Julkaistu: 30. syyskuuta 2013
 Tuottaja(t): Dallas Austin Pharrell Williams
 Tyylilaji: Pop rock, funk, reggae
 Kesto: 03.33
 Levy-yhtiö: Island Def Jam
Cris Cabin muut singlet
| ”Good Girls (Don't Grow on Trees)” 2012 | ”Liar Liar” 2013 |   |
Liar Liar on Island Def Jamin julkaisema, yhdysvaltalaisen laulaja-lauluntekijä Cris Cabin ensimmäinen kansainvälisesti listasijoituksia saavuttanut single. Kappaleen sanoittivat Dallas Austin, Pharrell Williams sekä Christian Cabrerizo ja tuottivat Austin ja Williams. Williams vierailee kappaleella ja sen musiikkivideolla, mutta häntä ei ole kirjattu vierailevaksi artistiksi.
Listasijoitukset

| Listat (2013-2014) | Paras sijoitus |
| --- | --- |
Itävalta (Ö3 Austria Top 40): 9
Belgia (Ultratop 50 Flanderi): 32
Belgium Urban (Ultratop Flanderi): 7
Belgia (Ultratop 50 Vallonia): 22
Kanada (Canadian Hot 100): 60
Kroatia (Croatian Airplay Radio Chart): 27
Tšekki (IFPI): 24
Tanska (Tracklisten): 40
Suomi (Suomen virallinen lista): 17
Ranska (SNEP): 7
Saksa (Media Control Charts): 9
Unkari (Rádiós Top 40): 2
Unkari (Single Top 20): 10
Israel (Media Forest): 1
Italia (FIMI): 6
Libanon (The Official Lebanese Top 20): 1
Alankomaat (Dutch Top 40): 9
Alankomaat (Mega Single Top 100): 14
Puola (ZPAV): 5
Slovakia (IFPI): 8
Sveitsi (Swiss Music Charts): 8
Käännös suomeksi
Letonmäki

Letonmäki on sukunimi, joka on muun muassa seuraavilla suomalaisilla henkilöillä:
Lauri Letonmäki (1886−1935), päätoimittaja, poliitikko, kansanedustaja (SDP, SKP) ja Suomen kansanvaltuuskunnan oikeusasiainvaltuutettu
Maria Letonmäki (o.s. Kurkela) (1882−1937), poliitikko ja kansanedustaja (SDP, SKP), Lauri Letonmäen puoliso 1910−1935
| --- | --- |
: Tällä täsmennyssivulla luetellaan henkilöitä, joilla on sama sukunimi.
Leto svet

| Leto svet |
| --- | --- |
 Kreisiraadio 1. semifinaalissa.
Kappaleen tiedot
Esittäjä(t):  Kreisiraadio
Säveltäjä(t):  Priit Pajusaar, Tarmo Leinatamm, Hannes Võrno, Peeter Oja, Glen Pilvre
Sanoittaja(t):  Priit Pajusaar, Tarmo Leinatamm, Hannes Võrno, Peeter Oja, Glen Pilvre
Euroviisutiedot
Vuosi:  2008
Maa:  Viro
Kieli:  serbia, saksa, suomi
Sijoitus semifinaalissa:  18.
Pisteet semifinaalissa:  8
Sanat:  sanoitus
Leto svet oli Viron edustuskappale vuoden 2008 Eurovision laulukilpailuun Belgradissa. Sen esitti komediaryhmä Kreisiraadio. Kappale on pääosin serbiaksi, mutta osa siitä lauletaan myös saksaksi ja suomeksi. Kyseessä on ensimmäinen muun kuin Suomen edustuskappale Euroviisuissa, josta ainakin osa on laulettu suomeksi. Serbiankielinen osuus sisältää useita kieliopillisia virheitä, esimerkiksi leto svet (svet on suomeksi 'maailma') kuuluisi olla letnje svetlo ('kesävalo'). Kappale voitti Viron karsinnat saatuaan 21 000 ääntä. Toiseksi sijoittui "Ice-cold Story". Kappale esitettiin varsinaisen kilpailun ensimmäisessä semifinaalissa, mutta se ei päässyt finaaliin.
Leiji Matsumoto

| Leiji Matsumoto> 松本零士 |
| --- | --- |

Henkilötiedot
Syntynyt: 25. tammikuuta 1938
Kuollut: 13. helmikuuta 2023 (85 vuotta)
Taiteilija
Kuuluisimpia töitä:  Uchū Senkan Yamato
Aiheesta muualla
leiji-matsumoto.ne.jp
Leiji Matsumoto (jap. 松本零士, Matsumoto Reiji, 25. tammikuuta 1938 Kurume, Fukuoka – 13. helmikuuta 2023 Tokio) oli japanilainen mangaka ja animaattori, joka tunnetaan parhaiten romanttisista avaruussarjoistaan. Hänen sarjakuvillaan on ollut lähtemätön vaikutus scifi- ja fantasiamangaan.
Matsumoto aloitti uransa 16-vuotiaana vuonna 1953 oikealla nimellään Akira Matsumoto. Ensimmäinen menestyssarja Otoko oidon (1971–1973) kertoi köyhän opiskelijapojan elämästä. Huumorimangaansa Matsumoto sijoitti runsaasti omakohtaisia kokemuksia ajanjaksosta, jolloin hän piirsi henkensä pitimiksi shōjomangaa. Uran käännekohta oli vuonna 1974 televisiossa alkanut scifi- ja avaruusanime Uchū Senkan Yamato, johon Matsumoto osallistui käsikirjoittajana ja animaattorina. Ennen Yamatoa animea oli pidetty lasten ohjelmistona. Yamaton jälkeen animea alettiin sijoittaa illan parhaaseen esitysaikaan.
Matsumoton elämänsä aikana luomaa fantasiauniversumia kutsutaan "Leijiversumiksi". Pysyvää suunnitelmallisuutta eri sarjojen ja niissä esiintyvien hahmojen kesken on kuitenkin turha hakea. Samat henkilöt seikkailevat ristiin rastiin eri sarjoissa ja voivat toimia täysin ristiriitaisestikin vanhojen taustatarinoiden kanssa. Vakiohahmoja ovat muun muassa häpeämättömän sentimentaalisesti kuvattu avaruusmerirosvo kapteeni Harlock, eteerinen ja mystinen ajan ja avaruuden ääret nähnyt Maetel, ja nuorimies Tetsuro Hoshino, jonka matkat avaruuspikajuna Galaxy Express 999:n kyydissä ovat vertauskuvallisia retkiä ihmisen sielun syvyyksiin.
Vuonna 2003 Matsumoto teki yhteistyössä ranskalaisen elektromusiikkiryhmän Daft Punkin kanssa pitkän musikaalipiirretyn Interstella 5555. Tässä elokuvassa yhdistyvät Matsumoton klassiset puolet: perinteiset hahmot, nyt jo trendikäs mutta samalla niin liikuttavan vanhanaikainen scifi-design, sekä koskettavan naiivi tarina, joka käy suoraan katsojan sydämeen.
Matsumoton vaikutus scifikirjallisuuteen on ollut huomattava. Hän on toiminut myös Japanin avaruusjärjestö NASDA:n konsulttina ja sen nuorisojärjestön puheenjohtajana.
Mangateoksia

Otoko Oidon, 1971-73
Senjo/The Cockpit, 1974 (Kokooma 1990)
Sexaroid, 1974
Uchū Senkan Yamato, 1975
Ginga Tetsudo 999 (engl. Galaxy Express 999), 1977-1981
Uchuu Kaizoku Captain Harlock (engl. Captain Herlock), 1977-1979
Queen Emeraldas, 1978
Niebelungen no Yubiwa 1: Rhine no Ogon 1989
Kasei Ryodan Danasaighto 999.9, (engl. Fire Force DNAsights 999.9, DNA Sights 999.9) 1996-
Aiheesta muualla

Leiji Matsumoto Official Home Page (Arkistoitu – Internet Archive) (en)
The World of Leiji Matsumoto (unofficial site) (en)
Albator SSX - French website on Leiji Matsumoto (unofficial site) (en)
Leiji Matsumoto Encyclopedia (unofficial site) (ja)
Lohjan Säästöpankki

Lohjan Säästöpankki oli itsenäinen suomalainen säästöpankki Lohjalla Uudellamaalla. Säästöpankki oli perustettu vuonna 1870. Lohjan säästöpankin pääkonttori sijaitsi Lohjan keskustassa Laurinkadulla, jossa pankilla oli yhteensä neljä eri rakennusta aikojen saatossa. Kolmas ja yhä paikalla sijaitseva rakennus on valmistunut vuonna 1959.
Vuonna 1959 Lohjan säästöpankki avasi sivukonttorin Lohjan asemalle. Aseman sivukonttorille valmistui uudet tilat Ventelän VPK:n talosta 1976. Säästöpankilla oli sivukonttori myös Routiolla Roution palvelukeskuksessa.
Vuonna 1988 Lohjan, Virkkalan, Karjalohjan ja Sammatin säästöpankit yhdistyivät Länsi-Uudenmaan Säästöpankiksi. 1991 Länsi-Uudenmaan säästöpankkiin liittyivät myös Nummen säästöpankki ja Pusulan Säästöpankki.
Liouville (kraatteri)

Liouville on pieni törmäyskraatteri Kuussa. Sen halkaisija on 16,12 kilometriä. Se sijaitsee kaakkoon suuremmasta kraatterista Dubyagosta, ja tunnettiin aikaisemmin nimellä Dubyago S ennen kuin IAU antoi sille sen nykyisen nimen. Kraatteri on nimetty ranskalaisen matemaatikon Joseph Liouvillen mukaan.
Kraatteri on pyöreä ja maljanmuotoinen. Siitä länteen 35–40 kilometrin päässä sijaitsee samaa kokoluokkaa oleva Respighin kraatteri.
Kuvia

Liouville-kraatteri
Apollo 11:n ottama kuva
Kraatterit Liouville (ylhäällä oikealla) ja Respighi (ylhäällä vasemmalla) kuvattuna Lunar Orbiter 1 -avaruusaluksesta. Tumma tasanko alhaalla tunnetaan nimellä Schubert N.
Käännös suomeksi
Lainsuojattomat

| Lainsuojattomat> The Long Riders |
| --- | --- |

Ohjaaja:  Walter Hill
Käsikirjoittaja:  Bill Bryden Steven Phillip Smith Stacy Keach James Keach
Tuottaja:  Tim Zinnemann Stacy Keach James Keach
Säveltäjä:  Ry Cooder
Kuvaaja:  Ric Waite
Leikkaaja:  Freeman A. Davies David Holden
Pääosat:  James Keach Stacy Keach David Carradine Robert Carradine Keith Carradine Dennis Quaid Randy Quaid Christopher Guest Nicholas Guest Savannah Smith Boucher
Valmistustiedot
Valmistusmaa:  Yhdysvallat
Tuotantoyhtiö:  Huka Productions
Levittäjä:  United Artists Netflix Hulu
Ensi-ilta:  1980
Kesto:  99 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Lainsuojattomat (The Long Riders) on Walter Hillin ohjaama yhdysvaltalainen lännenelokuva vuodelta 1980. Musiikin siihen on säveltänyt Ry Cooder, joka sai vuonna 1980 Los Angeles Film Critics Associationin palkinnon parhaasta elokuvamusiikista. Elokuva esitettiin kilpailusarjassa samana vuonna Cannesin elokuvajuhlilla.
Elokuva on yksi monista elokuvista, jotka ovat saaneet aiheensa Jesse Jamesista.
Näyttelijät

Hill valitsi rooliveljeksiksi näyttelijöitä, jotka olivat todellisuudessakin veljeksiä:
Keachin veljekset: Jesse James (James Keach) ja Frank James (Stacy Keach)
Carradinet: Cole Younger (David Carradine), Jim Younger (Keith Carradine) ja Bob Younger (Robert Carradine)
Quaidit: Ed Miller (Dennis Quaid) ja Clell Miller (Randy Quaid)
Guestit: Charley Ford (Christopher Guest) ja Robert Ford (Nicholas Guest)
Nimeltä mainitsemattomana mukana on myös Robert Carradinen tytär Ever Carradine[lähde? ], joka on David ja Keith Carradinen veljentytär. Lisäksi James Keachin poika Kalen Keach, näyttelee Jesse Jamesin poikaa Jesse E. Jamesia. Savannah Smith Boucher näyttelee Zeetä eli Jesse Jamesin vaimoa Zerelda Mimmsiä.
| 0 | 1 | 2 |
| --- | --- | --- |
|  James Whitmore, Jr.  | … |  Mr. Rixley   |
|  Kevin Brophy  | … |  John Younger   |
|  Harry Carey, Jr.  | … |  George Arthur   |
|  Shelby Leverington  | … |  Annie Ralston   |
|  Felice Orlandi  | … |  Mr. Reddick   |
|  Pamela Reed  | … |  Belle Starr   |
|  Lin Shaye  | … |  Kate   |
|  James Remar  | … |  Sam Starr   |
Musiikki

Elokuvan musiikin on säveltänyt, sovittanut ja sen esittää Ry Cooder. Osa kappaleista on julkaistu levynä The Long Riders. Se oli Cooderin ensimmäinen Hillille säveltämistä elokuvamusiikeista.
Vastaanotto

Kymmenestä suomalaisesta ensi-iltakriitikosta kolme antoi Lainsuojattomille kolme tähteä, kolme arvostelijaa kaksi tähteä ja kaksi yhden tähden, keskiarvona 1,89 tähteä neljästä.
Aiheesta muualla

The Long Riders, TCMDb (englanniksi)
Koller, Michael. "The Long Riders and Wild Bill", Sense of Cinema. (englanniksi)
Film review. DVD Times. (englanniksi)
Levoamfetamiini

| Levamfetamiini |
| --- | --- |


Tunnisteet
IUPAC-nimi:  (2R)-1-fenyylipropaani-2-amino
CAS-numero:  156-34-3
PubChem CID:  32893
SMILES:  C[C@@H](N)CC1=CC=CC=C1
Päihdelinkki:  Amfetamiini
Ominaisuudet
Molekyylikaava:  C9H13N
Moolimassa:  135,2062 g/mol
Sulamispiste:  280–281 °C (553-554 K)
Liukoisuus veteen:  veteen 50–100 mg/ml (16 °C)
Levoamfetamiini eli levamfetamiini on synteettinen stimulantti, joka kuuluu amfetamiineihin. Levoamfetamiini on enemmän piriste kuin euforigeeni. Se poistaa väsymystä ja parantaa tarkkaavaisuutta väliaikaisesti.
Laittomasti valmistetuissa epäpuhtaissa amfetamiineissa on jatkeaineiden (esimerkiksi maltodekstriini, hedelmäsokerit, talkki, kofeiini tai efedriini) lisäksi levoamfetamiinia ja dekstroamfetamiinia.
Levoamfetamiini on dekstroamfetamiinin stereoisomeeri. Dekstroamfetamiinin sivuvaikutukset lääkityksenä pysyy siedettävinä, vähäisinä tai täysin mitättöminä pienen annoskoon takia. Levoamfetamiini aiheuttaa rajummat sivuvaikutukset, ja huonomman hyödyn. Laittomasti valmistettu amfetamiini lähes aina sisältää sekä levo- että dekstroamfetamiiniä, raseemisena seoksena.
Louis Abell

| Mitalit> Maa:   Yhdysvallat.Miesten soutu. Olympialaiset  | Mitalit> Maa:   Yhdysvallat.Miesten soutu. Olympialaiset  | Mitalit> Maa:   Yhdysvallat.Miesten soutu. Olympialaiset  | Maa:   Yhdysvallat> Miesten soutu. |
| --- | --- | --- | --- |
|  Kultaa | Pariisi 1900 | kahdeksikko |  |
|  Kultaa | St. Louis 1904 | kahdeksikko |  |
Louis Grenville ("Lou") Abell (21. heinäkuuta 1884 Elizabeth, New Jersey – 25. lokakuuta 1962 Elizabeth, New Jersey) oli yhdysvaltalainen soutaja ja kaksinkertainen olympiavoittaja. Hän voitti Vesper Boat Clubin perämiehenä kultaa sekä vuoden 1900 kesäolympialaisissa Pariisissa että vuoden 1904 kesäolympialaisissa Saint Louisissa. Abell työskenteli 40 vuoden ajan terveyslautakunnalle Elizabethissa.
Louis Adam

Louis Adam noin vuonna 1810.
Louis Adam (3. joulukuuta 1758 Muttersholtz – 8. huhtikuuta 1848 Pariisi) oli ranskalainen säveltäjä, musiikkipedagogi ja pianovirtuoosi.
Adam syntyi Alsacessa ja muutti Pariisiin 1775. Hän toimi yli neljäkymmentä vuotta (1797–1842) pianoforten professorina Pariisin konservatoriossa. Adam oli taitava pianisti ja hän myös sävelsi lukuisia aikanaan suosittuja pianoteoksia, esimerkiksi variaatioita sävelmästä Le bon roi Dagobert. Hän opetti useita huomattavia muusikkoja, kuten Friedrich Kalkbrenneriä, Ferdinand Héroldia ja Henri le Moinea. Adam kirjoitti kaksi huomattavaa pianonsoiton oppikirjaa: Mithode ou principe générale du doigté pour le Forté-piano (1798) ja Méthode nouvelle pour le Piano (1802). Vuonna (1804) julkaistu teos Méthode de piano du Conservatoire vaikutti huomattavasti pianotekniikan kehittymiseen Pariisissa.
Hänen poikansa oli säveltäjä Adolphe Adam.
Leppälahti (Reisjärvi)

Leppälahti on Reisjärven kylä, joka sijaitsee noin kolme kilometriä kunnan keskustasta Sieviin päin, Kiljanjärven ja Vuohtojärven rantamaisemissa. Leppälahden kylässä ja siihen osittain kuuluvan Kiljanrannan alueella oli 125 kotitaloutta, joista noin 15 % oli toimivia maatiloja vuonna 2003. Kylässä sijaitsevat Leppälahden ala-aste, kunnan jalkapallokenttä, sekä Reisjärven seurakunnan uusi Tolpankankaan hautausmaa.
Historia

Savolaisten uudisasukkaiden asuttaessa Reisjärveä 1550-luvun alkupuolella, ensimmäisten joukossa alueelle saapunut Heikki Parkkinen rakensi talonsa Kiljanjärven rannalle. 1550-luvun loppua kohden Lauri ja Heikki Leppäinen rakensivat kumpikin oman talonsa, Leppälän talot, Vuohtojärven luoteispuolelle.
Aiheesta muualla

Leppälahden sivusto[vanhentunut linkki]
Livádi (Lárisa)

| Livádi Λιβάδι |
| --- | --- |
 Livádin kaupunki.
 Kunnallisyksikön sijainti
 Livádi
 Koordinaatit: 40°7′37″N, 22°9′28″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Thessalia
Alueyksikkö:  Lárisa
Kunta:  Elassóna
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  220305
Väkiluku (2011):  2 674
 – Kaupunki­yhdys­kunta:  2 244
 – Kaupunki:  2 244
Aikavyöhyke:  UTC+2
 – Kesäaika:  UTC+3
Postinumero:  400 02
Suuntanumero(t):  +30-2493-xxx-xxx
Rekisterikilpi:  RI
Infobox OKVirheellinen NIMI-arvo: 
Livádi (kreik. Λιβάδι) on Kreikan kaupunki sekä samanniminen Elassónan kunnan kunnallisyksikkö (Δημοτική Ενότητα Λιβαδίου, Dimotikí Enótita Livadíou) ja entinen itsenäinen kunta. Se sijaitsee Lárisan alueyksikössä Thessalian alueella. Koko kunnallisyksikön väkiluku on 2 674 ja varsinaisen Livádin kaupungin väkiluku 2 244 (vuonna 2011).
Livádin pieni kaupunki sijaitsee linnuntietä noin 26 kilometriä pohjoiseen Elassónan kaupungista ja noin 60 kilometriä pohjoisluoteeseen Lárisasta. Livádin kunnallisyksikkö käsittää Elassónan kunnan pohjoisosan. Livádi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Elassónan kuntaan yhdessä Antichásian, Karyán, Ólympoksen, Potamián, Sarantáporon, Tsaritsánin ja Verdikoúsan kanssa, jolloin se muuttui uuden kunnan kunnallisyksiköksi.
Kunnallisyksikön osat

Livádin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Dolíchi | Dolíchi | 430 |
| Livádi | Livádi | 2 244 |
Yhteensä: 2 674
Aiheesta muualla

Kuvia tai muita tiedostoja aiheesta Livádi Wikimedia Commonsissa
Lorenzo Costa

Lorenzo Costa (n. 1460–1535) oli italialainen taidemaalari. Costaa opettivat ainakin F. Cossa ja E. Robert. Alussa hän maalasi kotikaupunkinsa Ferraran realistissävytteistä maalausperinnettä seuraten mutta 1490-luvulla siirtyi Bolognan koulukunnan lyyrisen idealismin kannattajaksi. Costan uskonnollisessa ja mytologisessa tyylissä korostui tunnelmallinen maisemamaalaus vähitellen yhä enemmän. Hänen on ajateltu olleen yksi barokin herooisen maisemataiteen edelläkävijöistä. Hänen töistään kuuluisin on Isabella d´Esten runotarten hovi, jonka hän maalasi ollessaan Mantovan hovimaalarina.
Liikelaitos

Liikelaitos  on julkisen elimen (valtion, kunnan) omistama liiketoimintaa harjoittava organisaatio. Toiminta rahoitetaan maksutuloilla.
Suomi

Suomessa on kaksi tyyppiä:
Kunnallinen liikelaitos
Valtion liikelaitos
Ruotsi

Nykyään on kolme valtion liikelaitosta:
Ilmailulaitos,
Merenkulkulaitos,
Svenska kraftnät, joka vastaa Ruotsin kantaverkosta
Leżajskin piirikunta

Leżajskin piirikunta (puol. powiat leżajski) on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 69 370. Piirikunnan ainoa kaupunkikunta on hallintokeskus Leżajsk. Neljä maalaiskuntaa ovat Grodzisko Dolne, Kuryłówka, Leżajsk sekä Nowa Sarzyna ja niissä on kylien lisäksi yksi kaupunki; Nowa Sarzyna.
Leżajskin piirikunnan pinta-alasta arviolta 31,8 prosenttia oli metsän peitossa vuonna 2018.
Leżajskin piirikunnan työttömyysaste oli vuoden 2018 lopussa 12,5 prosenttia. Luku on huomattavasti koko Puolan työttömyysastetta korkeampi.
Piirikunnan väestöpyramidi 2014.
Vuoden 2019 lopussa Leżajskin piirikunnassa arvioitiin olevan 69 370 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 70 152 ja sen ennakoidaan vuoteen 2050 mennessä pienenevän 59 345 asukkaaseen. Alle 18-vuotiaiden arvioitiin vuoden 2019 lopussa muodostaneen 18 prosenttia piirikunnan väestöstä, työikäisten 62,1 prosenttia ja eläkeikäisten 19,9 prosenttia väestön keski-iän ollessa 41 vuotta. Elävänä syntyneiden määrä oli vuonna 2019 yhteensä 647 lasta.
Lauri Kokko (raviohjastaja)

| Lauri Kokko |
| --- | --- |
 Lauri Kokko ja Helätin vuoden 1964 Kuninkuusraveissa Kouvolassa.
Henkilötiedot
Syntynyt: 22. helmikuuta 1929 Ylivieska
Kuollut: 17. huhtikuuta 2022 (93 vuotta)
Lauri Kokko (22. helmikuuta 1929 Ylivieska – 17. huhtikuuta 2022 Ylivieska) oli suomalainen raviohjastaja. Hänet tunnettiin parhaiten kolme ravikuningattaren titteliä 1960-luvulla saavuttaneen Helättimen omistajana, valmentajana ja ohjastajana. 85-vuotiaana paluun kilparadoille tehnyt Kokko on vanhin ravilähdön Suomessa voittanut ohjastaja sekä myös voitokkain suomalainen amatööriohjastaja.